קירון גילן

קירון גילן (באנגלית: Kieron Michael Gillen; נולד ב-30 בספטמבר 1975)<ref></ref> הוא קומיקסאי ועיתונאי משחקי מחשב ומוזיקה בריטי. הוא מוכר בזכות הקומיקס המקורי שלו "Phonogram" ו-"The Wicked + The Divine", שניהם נוצרו בשיתוף עם האמן ג'יימי מקלווי ויצאו לאור על ידי אימג' קומיקס. הוא גם מוכר בזכות הפרויקטים הרבים שכתב עבור מארוול קומיקס, כמו אקס-מן והאוונג'רס הצעירים.

== קריירה ==
=== עיתונות ===
גילן עבד במגזינים Gamer UK, The Escapist, Amiga Power, Wired, The Guardian, Edge, Games Developer, Develop, MCV, GamesMaster ו- PC Format.

באינטרנט, ייסד ותרם לאתר המשחקים למחשבים אישיים Rock, Paper, Shotgun וסקר משחקים עבור Eurogamer. בשנת 2000 הפך גילן לעיתונאי משחקי הווידאו הראשון אי פעם שזכה בפרס מטעם Periodical Publishers Association, עבור עיתונאי מומחה חדש לצרכנות.<ref></ref>

הוא הוזמן כנואם אורח בכנסים של תעשיית המשחקים.<ref></ref><ref></ref> הוא מעריץ את עבודתו של מפתח משחקי הווידאו, וורן ספקטור, וכתב מאמרים חיוביים על משחקיו, ובעיקר Deus Ex ו- Thief: Deadly Shadows. בספטמבר 2010 גילן הכריז באתר "Rock, Paper, Shotgun" כי הוא עוזב את עיסוקו כעיתונאי משחקים במשרה מלאה כדי להקדיש את זמנו לכתיבת קומיקס ולביצוע החוזה שלו עם מארוול.<ref>Gillen, Kieron. [http://www.rockpapershotgun.com/2010/09/30/half-life-on-turning-35-and-leaving-rps/ "Half-Life: On Turning 35 And Leaving RPS"]. Rock, Paper Shotgun, 30 September 2010</ref>

=== קומיקס ===
גילן כתב גם עבור קומיקסים מודפסים וגם עבור קומיקס מקוון. הוא עבד ב- Warhammer Monthly ו-Chaos League . מאז 2003, גילן שיתף פעולה עם האמן ג'יימי מקלווי ברצועת קומיקס של המגזין הרשמי של פלייסטיישן - בריטניה, שכותרתו Save Point . פרויקט שלו משנת 2006, שתואר על ידי גילן כ"הקומיקס האמיתי הראשון שלי".<ref></ref> בנוסף, הוא שיתוף פעולה עם מקלווי, הפנטזיה אורבנית "Phonogram". סופר הקומיקס הוותיק וורן אליס כינה אותו "אחד הקומיקסים הבודדים החיוניים באמת של 2006".<ref>[https://web.archive.org/web/20070414205451/http://www.newsarama.com/ImageComics/Phonogram/Phonogram01Pre.html "PREVIEWING TEN PAGES OF IMAGE COMICS' PHONOGRAM #1"]. Newsarama.</ref>

הגיליון הראשון, שפורסם על ידי אימג' קומיקס, יצא לאור למכירה באוגוסט 2006. בסדרה הראשונה היו שישה גליונות, ובסדרה השנייה שהושקה בדצמבר 2008 היו שבעה גליונות. סדרה שלישית בת שש גליונות, "The Immaterial Girl", החוקרת את דמותה של אמילי אסטר, יצאה לאור באוגוסט 2015.

ב-2008 החל גילן לעבוד עבור מארוול עם האמן גרג סקוט על גיליון ספין-אוף ל-"newuniversal" של וורן אליס.<ref></ref> הוא גם כתב סדרה ביקום וורהאמר פנטזיה.<ref>[http://www.newsarama.com/comics/100813-Gillen-Warhammer.html "Kieron Gillen on Warhammer: Crown of Destruction"]. Newsarama. 13 October 2008</ref> בהמשך הוא קיבל משימה חדשה במארוול עם סיפור דאזלר וסדרת בטא ריי ביל.<ref>[http://mindlessones.com/2009/08/03/3-conversations-with-kieron-gillen-phonogram-music-and-comics/ 3 conversations with Kieron Gillen: Phonogram, music and comics], Mindless Ones, 3 August 2009</ref>

עומס העבודה שלו במארוול גדל בסוף 2009. ב-HeroesCon הוכרז כי יכתוב סיפור המקושר עם "שלטון אפל" עם מיני-סדרת האוונג'רס האפלים:ארס.<ref>[http://www.comicbookresources.com/?page=article&id=21682 HeroesCon: Kieron Gillen Talks "Dark Avengers: Ares"]. Comic Book Resources. 21 June 2009.</ref> במהלך קומיקון שיקגו משנת 2009 הוכרז כי גילן ישתף פעולה עם סטיבן סנדרס בסדרה מתמשכת חדשה המכונה SWORD מבית מארוול קומיקס.<ref></ref><ref></ref>

לגילן הייתה ריצה על ת'ור, בעקבות ג'יי מייקל סטרזינסקי מגיליון מס' 604<ref></ref> עד 614.<ref></ref> בסוף 2010 הוא התחיל סדרה מתמשכת משלו, Generation Hope, ספין-אוף של אקס-מן שמוביל מסוף סיפור העלילה "אקס-מן: הביאה השנייה".<ref></ref><ref></ref><ref></ref><ref></ref><ref></ref> גילן המשיך בכותר זה עד גיליון מס' 12.<ref></ref>

לאחר ששיתף פעולה ככותב משותף עם מאט פרקשן ב- Uncanny X-Men החל מהגיליון 531, הפך גילן לסופר היחיד של הכותר החל מהגיליון 534.1 בשנת 2011.<ref>Richards, Dave. [http://www.comicbookresources.com/?page=article&id=30381 "Gillen Prepares His 'Uncanny' Solo"]. Comic Book Resources. 18 January 2011</ref> בתקופתו על הכותר התרחש סיפור העלילה "הפחד עצמו", הכותר מוספר מחדש בגיליון מספר 1 בעקבות סיפור העלילה "אקס-מן: פילוג", והתחבר עם "אוונג'רס נגד אקס-מן" בגיליון מס' 20. הוא כתב מיני-סדרה בת חמישה גליונות העוסקות בתוצאותיו של אותו אירוע.<ref name="consequences"></ref>

בשנת 2011 חזר גילן לאסגרד של מארוול, עם Journey into Mystery (השם המקורי של הכותר של ת'ור, והמשיך במספור המקורי), החל מהגיליון ה-622. ריצה זו הסתיימה עם גיליון מספר 645 באוקטובר 2012. כחלק מהמיתוג מחדש "מארוול עכשיו!", גילן כתב שתי סדרות - איירון מן, עם איוריה של גרג לנד, והאוונג'רס הצעירים, עם מקלווי.<ref></ref>

הוא כתב מספר סדרות עבור Avatar Press, הבולטות בהן הן סדרת המדע בדיוני Mercury Heat וסדרת גיבורי-העל Über. הוא גם כתב סדרה עבור Image בשם Three, על הלוטים בספרטה, שיצאה לאור בשנת 2013.<ref name="denofgeek"></ref><ref></ref> ב-2018 החל להוציא לאור את Die, פנטזיית-אימה על שחקני משחקי תפקידים שנקלעים לעולם המשחק.

גילן חזר לשתף פעולה עם ג'יימי מקלווי ב- The Wicked + The Divine, סדרת אימג' קומיקס שנמשכה בין השנים 2014 ל-2019.<ref></ref> הסדרה זכתה בפרסים רבים, כולל פרס אייזנר<ref></ref> ופרס הוגו לסיפור הגרפי הטוב ביותר.<ref></ref>

ביוני 2020, מארוול קומיקס הודיעה כי גילן יכתוב מיני-סדרה של שישה גליונות ביקום וורהאמר 40,000ֿ, הראשון בשורה של קומיקס שיפורסמו בידי מארוול, והחלו לצאת לאור באוקטובר.<ref></ref>

== קישורים חיצוניים ==

* 

==הערות שוליים==

קטגוריה:קומיקסאים בריטים
קטגוריה:עיתונאים בריטים
קטגוריה:בלוגרים בריטים
קטגוריה:בריטים שנולדו ב-1975